Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vene välisminister:
Moskva alustas kaasaegse S-300 raketitõrjesüsteemi toimetamist
Süüria armeele.
Nädalavahetusel osales ca 20 000 palestiinlast
vägivaldsetes meeleavaldustes Iisraeli-Gaza piiril,
kus IDF sõdurite pihta loobiti üle 100 lõhkekeha.
Hamasi delegatsioon kohtus Kairos Egiptuse võimudega,
et jätkata kõnelusi kestva vaherahuleppe suhtes Iisraeliga
ja kokkuleppe osas palestiinlaste leppimiseks
Gaza islamirühmituste
ja nende Läänekalda rivaali Palestiina omavalitsuse vahel.
Venemaa välisminister Lavrov teatas,
et Moskva alustas kaasaegse S-300 õhutõrjesüsteemi toimetamist
Süüria armeele.
Pressikonverentsil ÜRO peakorteris New Yorgis rõhutas Lavrov,
et samm on mõeldud tagama
Süürias asuvate Vene relvajõudude julgeolekut.
Nagu president Putin pärast intsidenti ütles
ja vastavalt meie armee poolt
kaitseministeeriumis pressikonverentsil avaldatud pildile,
on kasutatavad meetmed 100-protsendiliselt pühendatud
meie meeste julgeoleku tagamiseks Süürias. Teeme seda.
Eelmine nädal teatas Vene kaitseministeerium,
et tõhustab Süüria õhutõrje kaitsevõimet pärast seda,
kui need vastuseks väidetavale Iisraeli õhurünnakule 17.09
tulistasid ekslikult alla Vene IL-20 luurelennuki,
15 sõjaväelasega pardal.
Kuigi Iisrael eitab vastutust,
rõhutades, et nende hävitajad olid Süüria õhuruumist juba lahkunud,
kui Süüria armee Vene lennukit tulistas,
väidab Vene kaitseministeerium,
et Jeruusalemm teatas rünnakust vaid üks minut enne selle toimumist
ega jätnud Vene luurelennukile aega ohutsoonist eemalduda
ja kannab seega tragöödia eest otsest vastutust.
Kõrge Iisraeli kaitseministeeriumi allika teatel takistab Jeruusalemm
ka edaspidi vaenlastel Iisraeli hoiatusjooni ületamast,
eelkõige Iraani katseid Süürias Iisraeli vastu armeebaase rajada
ja Iraani pidevaid ponnistusi toimetada kaasaegseid relvi
Hezbollah'le Liibanonis.
Anonüümseks jääda soovinud kaitseministeeriumi ametnik kinnitas,
et kui Süüria peaks S-300 Iisraeli hävitajate vastu kasutama,
ootab neid otsustav vastus. Ta rõhutas:
"Kui Süüria meie pihta tulistab, hävitame nende uued süsteemid,
ja see tehti selgeks ka venelastele."
Nädalavahetusel osales Lõuna-Iisraelis Gaza piiril
ca 20 000 palestiinlast vägivaldsetes meeleavaldustes.
IDF teatel toimusid Hamasi algatatud märulid mitmes piiritara lõigus.
Massimeeleavalduste käigus
saboteerisid palestiinlased Iisraeli julgeolekuunfrastruktuuri
ja püüdsid Iisraeli piiri ületada.
IDF teatel loobiti piiritarale paigutatud Iisraeli sõdurite pihta
üle 100 lõhkekeha ja granaadi.
Õnneks ei saanud keegi Iisraeli sõdurite seas viga.
IDF reageeris terroritegevusele jõukasutusreeglite põhjal elava tulega
ja märatsejate vastu mässuohjevahenditega.
IDF rõhutas pärast sündmusi otsustavust jätkata operatsioone
Iisraeli kodanike kaitseks kõigi vastu, kes ähvardavad juudiriigi julgeolekut.
Lisaks toonitati,
et terrorirünakukatsetele vastatakse tõsiselt,
kuna Hamas orkestreerib Gazas pidevalt sõjakat tegevust,
kasutades küüniliselt gazalasi ja ohustades lapsi,
kui neid terroritegevuse varjamiseks piiritarale saadab.
IDF tegi edukalt kahjutuks
IDFi väesalkade ja piiritara pihta loobitud lõhkekehad,
millel ei õnnestunud plahvatada.
Hamasi delegatsioon kohtus Kairos Egiptuse kutsel võimudega,
et jätkata kõnelusi kestva vaherahu- lepingu suhtes Iisraeliga
ja kokkuleppe osas palestiinlaste leppimiseks
Gaza islamirühmituste
ja nende Läänekalda rivaali Palestiina omavalitsuse vahel.
Pressiteates kinnitas Hamas, et jätkab jõupingutusi
leppimisele jõudmiseks PO presidendi Abbasi Fatah' parteiga.
Hamas väitis siiski, et Fatah teeb pidevalt ühepoolseid otsuseid
ja isoleerib teisi Palestiina rühmitusi, mis raskendab lahenduseni jõudmist.
Hamasi juht rõhutas,
et gazalaste kannatuste leevendamine on pakiline ja rahvuslik ülesanne
ja märkis, et poliitilisel ja praktilisel tasandil püütakse taastada
2014. a vaherahu kokkulepet Iisraeliga
koostöös kõigi palestiinlaste esindustega.
Vastuseks TV7 kommentaaripalvele rõhutas kõrge Iisraeli ametnik,
et Jeruusalemm järgib üht lihtsat fakti,
mida selgitasid nii peaminister kui kaitseminister:
"Vaikusele vastatakse vaikusega, vägivallale reageeritakse otsustvalt."
Lisaks hoiatas ametnik, et kui Hamas ei lõpeta vägivalda Iisraeli vastu,
kannavad nad oma koletuste eest täit vastutust.
Süüria asevälisminister teatas, et Damaskus osales kõnelustel
kokkuleppe saavutamiseks Venemaa ja Türgi vahel
demilitariseeritud tsooni loomiseks Idlibi provintsis.
See leping
Venemaa ja Türgi valitsuste vahel
arutati detailselt läbi ka Süüria valitsusega.
Tahame lahendada probleeme rahumeelselt
ja jõuda rahvusliku leppimiseni.
Venemaa-Türgi kokkulepe hoidis ära Süüria armee ulatusliku operatsiooni
mässuliste hallatava Idlibi vastu.
Lepingu järgi taganevad mässulised demilitariseeritud tsoonist,
mis peaks jõustuma 15. oktoobril.
Ometi avaldasid kokkuleppe suhtes arvamust vaid üksikud Idlibi grupid.
Mõned radikaalsemad rühmitused, sh al-Qaeda sidemetega
Ahrar Tahrir al-Sham, on teatanud, et ei aktsepteeri kokkulepet,
ja kutsus jätkama võitlust Assadi režiimi vastu.
Idlibi olukorda hoolikalt jälgiva poliitikaanalüütiku sõnul
annab Ankara oodatav läbikukkumine kõigi mässuliste gruppide kaasamises
ja rünnakute ärahoidmises Assadi režiimi vastu
Venemaale ja Süüriale võimaluse hakata Idlibis mässulisi ründama.
Kui Türgil ei õnnestu peatada mässuliste rünnakuid
oma sõjalise jõuga
või rahvusvahelise avaliku arvamuse surve tõttu,
kuna nad on vaid vahendajad,
siis ründavad Süüria valitsus ja Vene õhujõud mässulisi
Venemaa-Türgi kokkuleppe jõustamise nimel.
Mitmete luureanalüütikute teatel
võib Türgi-Vene kokkulepet vaid ajutiseks pidada,
sest Idlibi islamirühmituste vaen
areneb pidevalt lahinguteks erinvate gruppide vahel
ja Damaskus kasutab seda fakti tõenäoliselt ettekäändeks
koordineeritud rünnakule Venemaa ja Iraani toetusel.
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Soovime teile head lehtmajade püha!
Kohtumiseni homme!
Tõlge: Monika Jaaguri